stanford-oval/wikipedia huggingface dataset:
Dyynikarhunköynnös

| Dyynikarhunköynnös |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Solanales
Heimo::  Kiertokasvit
Suku::  Karhunköynnökset Calystegia
Laji::  soldanella
Kaksiosainen nimi
 Calystegia soldanella  (L.) R.Br. 
Katso myös
   Dyynikarhunköynnös Commonsissa 
Infobox OKVirheellinen NIMI-arvo: 
Dyynikarhunköynnös (Calystegia soldanella) on kiertokasvilaji, joka kasvaa merenrannoilla ympäri maailman. Se on suikertavavartinen köynnös, jonka pituus on 20–60 senttimetriä. Lehdet ovat ehyet, möyheät, munuaismaiset ja pitkäruotiset. Lehtilavan koko on kahdesta neljään senttimetriä. Kukat kasvavat yksittäin kukkaperien päissä, kukan teriö on suppilomainen, punainen ja valkojuovainen.
Dyynikarhunköynnös esiintyy rannikoilla kaikilla mantereilla ja monilla erillisillä alueilla. Sitä kasvaa Länsi- ja Etelä-Euroopassa, Makaronesian saarilla, Välimeren ja Mustanmeren alueella Pohjois-Afrikassa ja Lounais-Aasiassa, Kiinassa, Koreassa, Japanissa, Australiassa, Etelä-Afrikassa, Pohjois-Amerikan länsirannikolla ja eteläisessä Etelä-Amerikassa. Pohjoismaissa sitä esiintyy harvinaisena Tanskassa Jyllannin rannikolla.
Nappo EP

| Nappo EP Kriso |
| --- | --- | --- |

EP-levyn tiedot
 Julkaistu: 8. kesäkuuta 2010
 Tuottaja(t): Kriso
 Tyylilaji: rap
 Levy-yhtiö: Skill Street Entertainment
Krison muut julkaisut
|   | Nappo EP 2010 | Rautpohja LP 2013 |
Nappo EP on rap-artisti Krison 8. kesäkuuta 2010 julkaistu EP. Se julkaistiin Skill Street Entertainmentin kautta. Albumin tuotannosta vastaa kokonaan Kriso itse. Nimi Nappo viittaa olueen.
Kappaleet

Sisäänheittobreikki
Tuplaaja
Nappo (mukana Are)
Yksinkertanen
Niin se menee
Skitti
G-Talo
Työttömän arki
Täytebiisi Nro.2
Nappo (90's Remix)
Nappityräkki

| Nappityräkki |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Malpighiales
Heimo::  Tyräkkikasvit
Suku::  Tyräkit Euphorbia
Laji::  umbellata
Kaksiosainen nimi
 Euphorbia umbellata  (Pax) Bruyns 
Katso myös
   Nappityräkki Commonsissa 
Infobox OKVirheellinen NIMI-arvo: 
Nappityräkki (Euphorbia umbellata) on keskisessä Afrikassa savanneilla esiintyvä tyräkkilaji. Se kasvaa pensaaksi tai jopa kymmenen metriä korkeaksi puuksi. Nappityräkin levinneisyysalueeseen kuuluvat muun muassa Etelä-Sudan, Uganda, Kenia, Tansania ja Kongon demokraattinen tasavalta.
Lajin on alun perin kuvannut Ferdinand Albin Pax tyyriöiden (Synadenium) sukuun ja laji on siirretty tyräkkien sukuun 2000-luvun alussa. Tyyriälaji Synadenium grantii eli tyyriä yhdistetään samaan lajiin kuin nappityräkki.
Aiheesta muualla

Suomen Lajitietokeskus: Nappityräkki – Euphorbia umbellata
El Alin lento 1862

| El Alin lento 1862 |
| --- | --- |
 Ilmakuva koneen maahanputoamispaikalta.
Yhteenveto
Päivämäärä:  4. lokakuuta 1992
Onnettomuustyyppi:  moottorin irtoaminen, mekaaninen vika
Tapahtumapaikka:  Amsterdam Zuidoost, Alankomaat
Lähtöpaikka:   John F. Kennedyn kansainvälinen lentoasema, New York, Yhdysvallat
Välilaskupaikka:   Schipholin kansainvälinen lentoasema, Amsterdam, Alankomaat
Määränpää:   Ben Gurionin kansainvälinen lentoasema, Tel Aviv, Israel
Kuolleita:  43 (4 koneessa, 39 maassa)
Loukkaantuneita:  11 vakavasti, 15 lievästi
Eloonjääneitä:  0
Lentokone
Konetyyppi:  Boeing 747-258F
Lentoyhtiö:  El Al
Rekisteritunnus:  4X-AXG
Matkustajia:  1
Miehistöä:  3
El Alin lento 1862 oli 4. lokakuuta 1992 onnettomuuteen päättynyt lento. Onnettomuudessa israelilaisen lentoyhtiö El Alin Boeing 747 -rahtikone putosi lähdettyään välilaskupaikalta Amsterdamin Schipholin lentokentältä. Onnettomuudessa kuoli yhteensä 43 ihmistä. Yksi heistä oli koneen ainoa matkustaja, Anat Solomon, joka oli matkalla Tel Aviviin häihinsä. Muita kuolleita olivat koko kolmen hengen miehistö ja 39 ihmistä, jotka olivat Bijlmermeerin asuinalueella koneen iskeytyessä kerrostaloon.
Onnettomuuden aiheutti vika Boeing 747:n moottoreiden kiinnityksessä. Koneen kolmas moottori irtosi, rikkoi siiven johtoreunan ja osui moottoriin neljä, joka myös irtosi. Se aiheutti oikean siiven nosteen vähenemisen ja johti koneen aerodynaamiseen epätasapainoon. Lentäjät pääsivät kuitenkin takaisin lähelle lentokenttää, aloittivat laskeutumisen ja avasivat siipien siivekkeet hidastaakseen laskeutumisnopeuteen. Oikean siiven siivekkeet eivät kuitenkaan toimineet, ja täten vasemman siiven toimineet siivekkeet lisäsivät siiven nostetta edelleen, jolloin lentäjät menettivät koneen hallinnan. Kone syöksyi suoraan kerrostaloon ja leikkasi sen kahtia.
Vaikka siivekkeitä ei olisi avattu, kone olisi tuhoutunut laskussa liian suuren nopeuden vuoksi.
Kuvia

Onnettomuuskone Los Angelesin kansainvälisellä lentoasemalla 23. elokuuta 1992.
Onnettomuuden muistomerkki.
Onnettomuuden muistomerkki.
Aiheesta muualla

Kuvia tai muita tiedostoja aiheesta El Alin lento 1862 Wikimedia Commonsissa
EL AL Boeing 747 Crash
Lennonjohdon keskustelu miehistön kanssa
Nemanja Obradović

Nemanja Obradović 2018
Nemanja Obradović (serb. Немања Обрадовићz, s. 29. toukokuuta 1989 Belgrad, Jugoslavia) serbialainen jalkapalloilija, joka edustaa Veikkausliigassa pelaavaa FC Honkaa. Hän on pelipaikaltaan hyökkääjä.
Aiheesta muualla

Kuvia tai muita tiedostoja aiheesta Nemanja Obradović Wikimedia Commonsissa
Männynversosyöpä

Männynversosyöpä on männyn sairaus. Sen aiheuttaa versosyöpäsieni (Ascocalyx abietina). Männyn lisäksi sieni sairastuttaa sembroja, vuorimäntyjä ja kontortamäntyjä. Männynversosyöpä voi tulla minkä ikäiseen mäntyyn tahansa, mutta pääosin se on nuorten, juuri taimikkovaiheen ohittaneiden puiden sairaus.
Versosyövän oireet tulevat näkyviin tartuntaa seuraavana keväänä.
Eemi Tervaportti

| Eemi Tervaportti |
| --- | --- |
 Eemi Tervaportti (2018)
Henkilötiedot
Koko nimi:  Eemi Tervaportti
Syntynyt: 26. heinäkuuta 1989 (ikä 35)
Kansalaisuus:   Suomi
Lentopalloilija
Pituus:  193 cm
Nyk. joukkue:   Olympiacos
Sarja:  Kreikan liiga
Pelaajaura
Ammattilaisjoukkueet
2006–2007 2007–2009 2009–2010 2010–2011 2011–2012 2012–2015 2015–16 2016–17 2017–18 2018–2020 2020–:   Isku-Veikot 1-s   Raision Loimu   Sun Volley   Avignon   Ajaccio   Knack Roeselare   Galatasaray   Poitiers   Szczecin   Olympiacos   Jastrzebski Wegiel 
Maajoukkueet
2010-:   Suomi
Ottelut:  216 (8.9.2018)
Eemi Tervaportti (s. 26. heinäkuuta 1989 Äetsä) on suomalainen lentopalloilija ja Suomen lentopallomaajoukkueen kapteeni. Tervaportti on pelannut urallaan kotimaisen lentopalloliigan lisäksi Ranskassa, Belgiassa, Turkissa, Puolassa ja Kreikassa.
Vuosina 2012–2015 Tervaportti oli voittamassa Knack Roeselaren riveissä Belgian mestaruuden kolmesti peräkkäin (2013, 2014, 2015) ja kahdesti putkeen Belgian Cupin (2012 ja 2013). Vuonna 2019 hänen passinsa veivät Olympiacosin Kreikan mestariksi. Suomessa Tervaportti voitti mestaruuden oululaisen Sun Volleyn riveissä kaudella 2009–2010.
Suomen lentopallomaajoukkueessa Tervaportti debytoi kesällä 2010. Kapteeniksi hänet nostettiin vuonna 2016. Tervaportti oli pelannut 243 miesten A-maaottelua tammikuuhun 2020 mennessä. Vuoden lentopalloilijaksi hänet valittiin vuosina 2013 ja 2023.
Ura

Eemi Tervaportti aloitti lentopallon äetsäläisen FC-57:n riveissä ja saavutti lukuisia mitaleja nuorten sarjoissa. Nuorten maajoukkueeseen hän nousi 15-vuotiaana ja rakensi teini-ikäisenä Valkeakosken Isku-Veikkojen peliä ratkaisevissa otteluissa, kun seura nousi kauden 2006–2007 päätteeksi lentopallon 1-sarjasta lentopalloliigaan.
Sittemmin Tervaportti pelasi liigaparketeilla Raision Loimussa ennen siirtymistään Oulun Sun Volley riveihin. Oulussa Tervaportti teki lopullisen läpimurtonsa Suomessa lajihuipulle kaudella 2009-2010. Kaikkien yllätykseksi Tervaportti ja Sun Volley voittivat vuosikymmenen taitteessa sekä Suomen Cupin että Suomen mestaruuden. Huippukausi avasi Tervaportille ovet Suomen A-maajoukkueeseen.
Hyvät otteet maaotteluissa viitoittivat hänelle tien lopulta Euroopan kentlle, ja Tervaportti siirtyi Ranskan Pro B-liigaan, joka on toiseksi korkein sarjataso maan lentopallohierarkiassa. Kausi Pro B -liigassa päättyi finaalitappioon. Seuraavalla kaudella Tervaportti pelasi sarjatasoista korkeimmalla eli Pro A -liigassa Ajaccion riveissä. Ranskan vuosina suuri menestys vältti Tervaportin edustamia seuroja, mutta Belgiassa vuosina 2013-2015 suomalaispassari voitti lähes kaiken Knack Roeselaressa sekä pelasi myös Mestareiden liigassa.
Erinomaiset kolme vuotta toivat hänelle lopulta rahakkaan sopimuksen silloin Turkin lentopalloliigan hallitsevan mestariin Galatasarayhin. Turkissa menestys loisti poissaolollaan, eikä Galatasaray yltänyt mitalipeleihin. Tervaportti palasikin takaisin Ranskaan yksivuotisella sopimuksella Poitiersiin, jonka päävalmentaja Brice Donat ylisti sopimuksen julkistushetkellä suomalaisen kuuluvan pelipaikallaan 15 parhaimman passarin joukkoon.
Ranskasta Tervaportti vaihtoi Puolan kautta Kreikkaan ja voitti Kreikan mestaruuden vuonna 2019. Kaudeksi 2020-2021 hän siirtyy Puolan liigaan ja Jastrzebski Wegiel -seuraan.
Muuta

Tervaportin isoisä Arto Kari on toiminut Suomen Lentopalloliiton toimitusjohtajana ja isä Jarmo Tervaportti Lentopalloliiton liittovaltuuston puheenjohtajana.
A-maajoukkue

Tervaportti kuului ikäluokkansa nuorten maajoukkueen vakiokalustoon nuoruusvuosina. Suomen miesten A-maajoukkueessa hän debytoi kesällä 2010 lentopallon Maailmanliigassa. Tervaportti on saanut kantaa heti ensimmäisistä otteluistaan maajoukkueessa suhteellisen suurta vastuuta. Tervaportti rakensi Suomen peliä kesällä 2010 voitokkaissa otteluissa muun muassa vuoden 2008 olympiavoittaja Yhdysvaltoja vastaan.
Vuosien 2012–2014 aikana Tervaportti oli miesten maajoukkueessa pääasiassa kakkospassarin roolissa vaikka hän oli esiintynyt hyvin ammattilaiskentillä. Päävastuun pelinrakentelusta kantoi kokenut Mikko Esko. Vuoden 2014 aikana pelatuissa kevään EM-karsinnoissa ja etenkin syksyn MM-kisoissa Tervaportti kuitenkin nousi haastamaan ensimmäistä kertaa Eskoa ykköspelinrakentajan vastuusta ja nousi MM-kisojen aikana joukkueen ykköspassariksi. Suomi sijoittui MM-kisoissa yhdeksänneksi. EM-kisoissa 2015 Tervaportti oli selkeä Suomen ykköspassari, kun Mikko Esko jätti maajoukkuetehtävät edellisvuoden MM-kisojen päätteeksi. Kesällä 2016 Tervaportti nousi A-maajoukkueen kapteeniksi, kun vuodesta 2012 kapteenina toiminut Antti Siltala jätti maajoukkuepelit väliin.
Saavutuksia

Kreikan mestaruus 2019
Belgian mestaruus 2013, 2014, 2015
Belgian cup-mestaruus 2012, 2013
Belgian SuperCupin voitto 2014
Ranskan Pro B-liigan hopeaa 2011
Suomen mestaruus 2010
Suomen Cup 2009
B-poikien SM-kulta 2006
Vuoden miestulokas 2010
Vuoden lentopalloilija 2013 ja 2023
Nainen Eeva

| Nainen Eeva> The Lady Eve |
| --- | --- |

Ohjaaja:  Preston Sturges
Käsikirjoittaja:  Preston Sturges
Perustuu:  Monckton Hoffen tarinaan Two Bad Hats
Tuottaja:  Paul Jones
Säveltäjä:  Phil Boutelje
Kuvaaja:  Victor Milner
Leikkaaja:  Stuart Gilmore
Tuotantosuunnittelija:  Hans Dreier
Pukusuunnittelija:  Edith Head
Pääosat:   Barbara Stanwyck  Henry Fonda  Charles Coburn  Eugene Pallette 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  1941
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Valtamerilaivan korttipöydässä vas. Charles Coburn, Barbara Stanwyck ja Henry Fonda.
Nainen Eeva (The Lady Eve) on Preston Sturgesin käsikirjoittama ja ohjaama yhdysvaltalainen komediaelokuva vuodelta 1941. Sen pääosia näyttelevät Barbara Stanwyck ja Henry Fonda.
Juoni

Nuori, salskea ja varakas käärmetutkija (Fonda) on palaamassa kotiinsa Etelä-Amerikan viidakosta. Matkustajalaivalla hän törmää kaunottareen (Stanwyck) ja tämän korttihuijari-isään (Charles Coburn), jotka saavat idean viedä mieheltä rahat. Huijarineito viekoittelee hajamielisen tutkijan kerta toisensa jälkeen erilaisissa rooleissa, mutta asiat mutkistuvat kun miehen lemmikkikäärme tahtoo karkailla ja nuorten suhteessa alkavat ilmetä aidot kiintymyksen tunteet.
Vastaanotto ja jälkimaine

Elokuvan alkuperäistarinan kirjoittaja Monckton Hoffe oli ehdolla parhaan alkuperäiskäsikirjoituksen Oscar-palkinnon saajaksi. The New York Times valitsi elokuvan vuoden 1941 parhaaksi.
Vuonna 1997 Nainen Eeva otettiin mukaan National Film Registryn kulttuurillisesti, historiallisesti tai esteettisesti merkittävien elokuvien kokoelmaan. Vuonna 2000 American Film Institute kokosi listan sadasta hauskimmasta komediaelokuvasta, ja Nainen Eeva ylsi sijalle 55. Vuonna 2004 The New York Timesin kriitikot valitsivat Nainen Eevan yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle sijalle 19.
Aiheesta muualla

Nainen Eeva Internet Movie Databasessa (englanniksi)
Nainen Eeva Elonet.
Männynrosoruoste

| Männynrosoruoste |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Pucciniomycetes
Lahko::  Ruostesienet Pucciniales
Heimo::  Cronartiaceae
Suku::  Rosoruosteet Cronartium
Laji::  pini
Kaksiosainen nimi
 Cronartium pini  (Willd.) Jørst. 
Synonyymit
 Lycoperdon pini Willd. 1788  Aecidium pini (Willd.) Pers. 1801  Caeoma pini (Willd.) Nees 1816  Peridermium pini f. pini (Willd.) Lév. 1826  Peridermium pini var. pini (Willd.) Lév. 1826  Peridermium pini (Willd.) Lév. 1826  Endocronartium pini (Willd.) Y. Hirats. 1969 
Katso myös
   Männynrosoruoste Commonsissa 
Infobox OKNimi-testi OK: 
Männynrosoruoste eli männynversoruoste (Cronartium pini) on ruostesieniin kuuluva sienilaji. Yhdessä pioninkarvaruosteen (Cronartium flaccidum) kanssa se aiheuttaa männyissä tervasrosoa.
Mård

Mård on muun muassa seuraavien suomalaisten henkilöiden sukunimi:
Anders Mård (s. 1968), toimittaja ja kirjailija
Anna-Maria Mård (1859–1927), kansanparantaja
Matti Mård (1934–2018), tekniikan tutkija ja professori
Rauli Mård (s. 1958), taidemaalari
Veikko Mård (s. 1931), elokuvaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dorothy Poynton-Hill

| Mitalit | Mitalit | Mitalit |  |
| --- | --- | --- | --- |
|  Poynton vuonna 1936. Poynton kuvassa taaimpana. |  Poynton vuonna 1936. Poynton kuvassa taaimpana. |  Poynton vuonna 1936. Poynton kuvassa taaimpana. |  |
Maa:   Yhdysvallat
Naisten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 |  10 m kerroshypyt |  |
|  Kultaa | Berliini 1936 |  10 m kerroshypyt |  |
|  Hopeaa | Amsterdam 1928 |  3 m ponnahduslauta |  |
|  Pronssia | Berliini 1936 |  3 m ponnahduslauta |  |
Dorothy Poynton-Hill (o.s. Poynton, myöh. Teuber, 17. heinäkuuta 1915 Salt Lake City – 18. toukokuuta 1995 Riverside) oli yhdysvaltalainen uimahyppääjä ja kaksinkertainen olympiavoittaja.
Poynton-Hill voitti olympiahopeaa Amsterdamin olympialaisissa 1928 3 metrin ponnahduslaudalta vain 13-vuotiaana. Los Angelesin ja Berliinin olympialaisissa hän voitti olympiakultaa 10 metrin kerroshypyistä. Lisäksi hän saavutti pronssia Berliinistä 3 metrin ponnahduslaudalta.
Poynton-Hill lopetti urheilu-uransa vain 21 vuoden ikäisenä, minkä jälkeen hän pyöritti perustamaansa vesiurheiluseuraa (Dorothy Poynton Aquatic Club) Los Angelesissa. Hänet valittiin myöhemmin International Swimming Hall of Fameen. Hän kuoli Kalifornian Riversidessa 79-vuotiaana vuonna 1995.
Aiheesta muualla

Profiili sports-reference.com:issa (Arkistoitu – Internet Archive)
Naisten 10 metrin kerroshyppyjen olympiavoittajat
Naâma

| Naâma النعامة, An-Na‘āma |
| --- | --- |
 Naâman perjantaimoskeija.
 Naâma
 Koordinaatit: 33°16′0″N, 0°18′47″W 
Valtio:  Algeria
Maakunta:  Naâma
Piirikunta:  Naâma
Hallinto:  
 – Hallinnon tyyppi:  kunta
Väkiluku (2020):  28 800
Infobox OKVirheellinen NIMI-arvo: 
Naâma (arab. النعامة‎, An-Na‘āma) on kaupunki ja Naâman maakunnan hallinnollinen keskus Algerian länsiosassa. Se sijaitsee Tell-Atlaksen ja Saharan Atlaksen välisellä ylängöllä 670 kilometriä Algerista lounaaseen. Naâman kunnassa oli arviolta 28 800 asukasta vuonna 2020.
Naâman kunnan pinta-ala on 2 525,93 neliökilometriä. Se rajoittuu etelässä Asselan, Tioutin ja Aïn Sefran, lännessä Aïn Ben Khelilin ja pohjoisessa El Biodin ja Mécherian kuntiin sekä idässä El Bayadhin maakuntaan. Kaupungin itäpuolella on Naâman suolajärvi eli sebkha ja Djebel Malah -niminen vuori.
Seudulla vallitsee aavikkoilmasto. Tammikuun keskilämpötila on 8 ja heinäkuun 32 astetta. Vuotuinen sademäärä on alle 150 millimetriä.
Naâma oli pieni maalaiskylä ennen vuotta 1984, jolloin se valittiin uuden maakunnan keskuspaikaksi. Maakunnan suurimmat kaupungit ja teollisuuskeskukset ovat Mécheria ja Aïn Sefra.
Kaupungin kautta kulkevat maantie RN6 ja Mohammadiasta Béchariin johtava rautatie. Mécheriassa on kotimaan lentoasema.
Naâmassa on rakennustarvike- ja elintarviketeollisuutta. Ympäröivä maaseutu tuottaa vihanneksia ja lihaa. Kaupungissa toimii Salhi Ahmedin yliopistokeskus.
El Alamein

| El Alamein (Al 'Alameen) العلمين |
| --- | --- |
 El Alameinin satama
 El Alamein
 Koordinaatit: 30°50′N, 28°57′E 
Valtio:  Egypti
Kuvernoraatti:  Matruh
Väkiluku:  5 786
Infobox OKVirheellinen NIMI-arvo: 
El Alamein (tai Al Alamayn) (arab.  العلمين‎) on kaupunki pohjoisessa Egyptissä Välimeren rannalla. Se sijaitsee 106 km länteen Aleksandriasta ja 240 km luoteeseen Kairosta.
Nykyään kaupunki toimii pääasiallisesti öljysatamana.
Historia

El Alamein oli yksi toisen maailmansodan ratkaisupaikkoja. Kaupungin lähistöllä käytiin kaksi suurta taistelua:
El Alameinin ensimmäinen taistelu (1.–27. heinäkuuta 1942) liittoutuneet onnistuivat pysäyttämään akselivaltojen joukkojen etenemisen kohti Aleksandriaa.
El Alameinin toinen taistelu (23. lokakuuta – 3. marraskuuta 1942) liittoutuneiden joukot mursivat polttoainepulasta ja heikoista huoltoyhteyksistä kärsineiden akselivaltojen linjan ja pakottivat ne aloittamaan perääntymisen kohti Tunisiaa.
Näiden taistelujen välillä käytiin etelämpänä Alam Halfan taistelu, joka oli saksalaisten viimeinen yritys tunkeutua Niilille.
Turismi

Paikallisessa sotamuseossa on esitteillä El Alameinin taistelun ja muiden Pohjois-Afrikan taisteluiden näyttelyesineitä. Kaupungin ulkopuolella Tell el-Eisan kukkulalla on italialainen ja saksalainen sotilashautausmaa. Kansainyhteisön joukkojen sotilashautausmaa, johon on haudattu liittoutuneiden puolella taistelleet, sijaitsee myös kaupungin lähellä.
Kaupungilla on runsaasti valkoisesta hiekastaan tunnettua hiekkarantaa. Kesäkaudella lämpötila vaihtelee tyypillisesti 22...30 °C ja talvikauden keskiarvo on 17 °C.
Aiheesta muualla

Kuvia tai muita tiedostoja aiheesta El Alamein Wikimedia Commonsissa
Kansainyhteisön sankarihautausmaa, El Alamein
Egyptin ensimmäinen välikausi

Esidynastinen Egypti
Protodynastinen kausi
Dynastinen Egypti
Thiniittikausi
Vanha valtakunta
Ensimmäinen välikausi
Keskivaltakunta
Toinen välikausi
Uusi valtakunta
Kolmas välikausi
Nubialaisdynastia
Egyptin myöhäiskausi
Persian kausi
Ptolemaiosten hallitsijasuku
Egyptin dynastiat
Egyptin faaraot
Osa artikkelisarjaa
Egyptin ensimmäinen välikausi oli ajanjakso Muinaisessa Egyptissä vuodesta 2155 eaa. vuoteen 2061 eaa. tai 2040 eaa.. Sinä aikana faarao menetti valtaansa paikallisille ylimyksille. Egyptin yhtenäisyyden hajoaminen ei ollut äkillinen tapahtuma vaan pikemminkin hidas prosessi. Noin vuoden 2180 eaa. tienoilla Niilin tulvat heikkenivät. Tämä johti satojen pienenemiseen ja ihmiset nälkiintyivät. Huonot tulvat johtivat ihmisten jumaluskomuksen heikkenemiseen. Koska faaraot olivat tiiviissä yhteydessä jumaliin, tarkoitti tämä myös faaraon arvovallan rapeutumista. Egyptin keskushallinto ei kyennyt vastaamaan ilmenneisiin muutoksiin. Maakunnat ryhtyivät tekemään itsenäisiä päätöksiä oman viljelyalueensa kastelemisesta. Tämä johti ennen yhtenäisen valtion hajoamiseen paikallisiin pienvaltioihin. Pienvaltiot tulivat yhä vähemmän riippuvaisiksi Egyptin valtiosta ja paikallisista kuvernööreistä tuli kuninkaita. Nämä kuninkaat korostivat taloudellista omavaraisuutta.
Egyptiä hallitsivat ensimmäisen välikauden aikana dynastiat 7–10, jotka olivat osittain päällekkäisiä. Lääninruhtinaat hallitsivat alueitaan itsenäisesti ja kuninkaiden asema oli vain nimellinen.
Voimakkaan keskushallinnon puute sai maan ajautumaan vaikeuksiin: yleinen järjestys heikkeni, laittomuudet ja haudanryöstöt lisääntyivät. Lisäksi vaikea nälänhätä kesti vuosikymmeniä ja oli pahimmillaan maan eteläosissa, jossa oli vähiten hedelmällistä maata.
Pääkaupunkeina toimivat Memfis ja Herakleopolis. Vaikka muut lähialueet yrittivät olla itsenäisiä, ne olivat käytännössä riippuvaisia näistä kahdesta kaupungista. Tältä aikakaudelta tehdyissä arkeologisissa löydöksissä on havaittu että paikalliset johtajat teettivät monumentteja omissa nimissään – työtä jota tehtiin aikaisemmin faaraon nimissä.
Vaikka Egyptin yhtenäisyys oli mennyttä, useat välivaiheen faaraot yrittivät hallita Ala-Egyptiä Memfisistä käsin. Seitsemännen ja kahdeksannen dynastian faaraoista tiedetään vain vähän, sillä arkeologisia todisteita on löytynyt todella vähän tekstimuotoisena näiltä aikakausilta. Nämä dynastiat todennäköisesti pyrkivät lujittamaan Herakleopolisin valtaa Egyptin pääkaupunkina. Yhdeksännen dynastian perustaja oli Wakshare Khety I jota kuvataan huonoksi johtajaksi. Häntä seurasivat Khety II ja Khety III. Kukaan yhdeksännen dynastian faaraoista ei kyennyt kohoamaan yhtä merkittäväksi voimatekijäksi kuin vanhan valtakunnan faaraot olivat.
Erkki Elomaa

Erkki Elomaan suunnittelema Järvenpään kirkko (1968).
Erkki Kaarlo Elomaa (4. toukokuuta 1936 Helsinki – 26. syyskuuta 1989) oli suomalainen arkkitehti.
Elomaa valmistui arkkitehdiksi vuonna 1962. Elomaan tunnetuin suunnittelutyö on vuonna 1968 valmistunut Järvenpään kirkko.
Mpanda

| Mpanda |
| --- | --- |
 Mpanda
 Koordinaatit: 6°21′S, 31°04′E 
Valtio:   Tansania
Alue:  Katavin alue
Piirikunta:  Mpandan piirikunta
Pinta-ala:  
 – Kokonaispinta-ala:  318 km²
Väkiluku (2012):  102 900
 – Väestötiheys:  323 as./km²
Aikavyöhyke:  UTC+3
 
 www.katavi.go.tz 
Infobox OKVirheellinen NIMI-arvo: 
Mpanda on kaupunki Tansaniassa. Vuonna 2012 siellä oli 102 900 asukasta. Mpanda sijaitsee Länsi-Tansaniassa ja on Katavin alueen pääkaupunki sekä Mpandan piirikunnan hallinnollinen keskus.
Ilmasto ja topografia

Mpandan piirikunnassa keskilämpötila vaihtelee vuosittain +26–30 °C välillä. Sademäärän vuosittainen keskiarvo vaihtelee välillä 920-1200 mm. Alue on ylänköä, jossa sijaitsee pienehköjä vuoren huippuja, mäkiä ja tasankoja.
Väestö

Suurimmat etniset ryhmät kaupungin alueella ovat Bende, Konongo, Fipa ja Nyakarema.
Palvelut > Koulutus

Mpandan piirikunnassa on 50 ala-astetta ja 8 yläastetta. Kaupungissa ei sijaitse korkeakoulua.
Palvelut > Pankki- ja postipalvelut

Mpandan kaupungissa on kaksi pankkia; NMB ja CRDB. Kaupungissa on myös toiminnassa oleva postitoimisto.
Palvelut > Terveydenhuolto

Mpandan piirikunnan alueella on yksi sairaala, joka on rakennettu vuonna 1957 sekä 3 terveyskeskusta.
Palvelut > Liikenne

Kaupungista on junayhteys Taboraan, joka kuljettaa henkilö- ja tavaraliikennettä kolme kertaa viikossa. Mpandassa on lentokenttä, jolla on pienimuotoista reittiliikennettä.
Elinkeinoelämä

Mpanda on Katavin alueen maatalouden keskittymä ja tärkeä riisin sekä maissin kauppapaikka. Alue on ollut kasvavan kiinnostuksen kohteena myös mineraaliteollisuudelle, eritoten kullan suhteen. Katavin kansallispuistoon kohdistuva matkailu lisää turismia Mpandassa.
Media

Kaupungissa toimii kaksi paikallisradiota; Mpanda FM ja Pamoja FM.
Aiheesta muualla

Kuvia tai muita tiedostoja aiheesta Mpanda Wikimedia Commonsissa